Axmed Kismaayo

Axmed Maxamed Cali (Kismaayo) (1966 - 2017) waxa uu ahaa saxafi Soomaaliyeed oo ka soo shaqeeyay laanta afka soomaaliga ee BBCorporation intii u dhaxaysay 1997 ilaa 2012, ka dibna waxaa loo magacaabay agaasimaha Puntland Tv iyo Radio markii la aasaasay Sanaddii 2013, xilkana wuxuu hayay ilaa 2014. Wuxuu ku dhintay magaalada Hyderabad ee dalka India sanadkii 2017-kii.https://www.bbc.com/somali/war-40877048https://puntlandmirror.net/journalist-ahmed-kismayo-dies-india/https://www.hiiraan.com/news/2017/aug/wararka_maanta9-142304.htmhttps://www.garoweonline.com/en/news/puntland/somalia-former-bbc-journalist-ahmed-kismayo-dies-in-india

 Noloshiisii hore 
Axmed Kismaayo waxa uu ku dhashay magaalada Kismaayo sanadku markuu ahaa 1964, waxbarashadiisa aas aasiga iyo sarena waxa uu ku dhameystay caasimadda Soomaaliya ee Muqdisho, waxa uu shahaadada Heerka koowaad ee jaamacadda ka qaatay Jaamacadda Ummadda Soomaaliyeed sanadkii 1990, waxa uuna si fiican ugu hadli jiray luuqadaha Carabi, Soomaali iyo Ingiriisigahttps://www.garoweonline.com/en/news/puntland/masuuliyiin-iyo-wariyaal-ka-tacsiyeeyay-geerida-axmed-kismaayo-daawo

 Noloshiisa xirfadeed 
Kadib markii uu shahaadadii saxaafadda ka qaatay Machadka Tababarka Saxaafadda ee wasaaraddii warfaafinta Soomaaliya, Waxaa uu shaqadii ugu horeysay ka billaabay idaacada muqdisho sanadkii 1987, halkaas oo uu ka shaqaynanay ilaa iyo burburkii xukuumaddii Siyaad Bare.

Axmed waxaa uu ka mid ahaa boqol qof oo u qaxay magaalada Kismaayo, ka dibna markab ayuu u raacay magaalada mambaasa ee dalka keenya oo uu halkaas ku noolaa muddo afar sanno ku dhow, Dabayaaqadii 1994 ayuu Axmed ku soo laabtay dalka Soomaaliya, gaar ahaan magaalada Garoowe oo uu ku noolaa wixii xilligaas ka dambeeyey. Diseember 1994 ilaa 2001,Axmed-Kismaayo waxaa uu ahaa tifatiraha wargeyska Riyaaq oo ka soo bixi jirey Puntland, kaasoo ahaa wargeys caan ka noqday Puntland iyo meelo ka baxsan. Axmed waxaa uu wargeyska ku lagaa maqaalo taxane ah oo aan ka xasuusto, “danaha shisheeye iyo damiir la’aanta Soomaalida”, “Ilo-Garo Bidcada” iyo gorfeyn kale oo tiro badan. Sidoo kale Axmed waxaa uu ka mid ahaa aasaasayaashii wargeysa Riyaaq, oo ay ka mid ahaayeen, Muddane Saciid Xuseen Ciid, C/raxmaan Shiikhdoon, Maxamed Maxamuud(Gambool), Saciid Wayeel(Alaha u naxariisto) iyo rag kale. Muddo 12 sanno ayuu Axmed ahaa weriyaha idaacada BBC-da ee deegaanada Puntland(2002-2013). May 2013, ayaa Axmed Kismaayo loo magacaabay agaasimaha Puntland Tv iyo Radio oo ahaa xilligaas ahaa agaasin madax bannanhttps://halgan.net/2013/05/axmed-kismaayo-oo-loo-magacaabay-agaasimaha-idaacada-iyo-tv-puntland/. Agoosto 4-tii, 2014 ayaa Axmed Kismaayo xillkaas laga qaaday.https://allafrica.com/stories/201408130471.html

25-kii Abriil 2016 ayaa Axmed Kismaayo loo doortay guddoomiya guddiga doorashooyinka madaxa bannan ee Puntland, hase yeeshee waxaa uu xilkaas iska casilay Nofeember 2016, arrimo la xiriiray caafimaadkiisa darteed.https://www.radiodalsan.com/wariye-axmed-kismaayo-oo-saakay-geeriyooday/

1995-1997, Axmed waxaa uu macalin ka ahaa dugsiga dhexe ee Al-waxah, oo ka mid ah dugsiyada ugu waaweyn Puntland. Waxaa kale oo uu Axmed masaajidyada ku akhrin jiray kutubta diiniga ah qaarkood, maadaama uu Axmed ka mid ahaa, dadkii wax ku bartay baraaruga dacwada.

 Qoraaladiisa 

 HOYGII SAMATABIXINTA http://www.moepuntland.com/soo-bandhigii-buugaagta-ee-lagu-qabtay-wasaarada-waxbarashada-puntland/
 Layliga suxufiga 

 Geeridiisa 
9-Kii Agoosto 2017, ayuu Axmed ku geeriyooday hoteel ku yaala magaalada Haydarabad ee dalka Hindiya oo uu muddo labo todobaad ah u joogay in qaliin looga sameeyo cunaha oo uu kaga dhacay cudurka kansarka.https://www.garoweonline.com/en/news/puntland/wariye-axmed-kismaayo-oo-geeriyoodayhttps://mogtimes.com/articles/13727/War-Deg-Deg-Wariye-Axmed-Maxamed-Cali-Kismaayo-oo-Geeriyoodayhttps://mogtimes.com/articles/13727/War-Deg-Deg-Wariye-Axmed-Maxamed-Cali-Kismaayo-oo-Geeriyoodayhttps://goobjoog.com/2017/08/09/wariye-axmed-kismaayo-oo-geeriyoodey/https://www.radiodalsan.com/wariye-axmed-kismaayo-oo-saakay-geeriyooday/https://goobjoog.com/2017/08/09/wariye-axmed-kismaayo-oo-geeriyoodey/https://puntlandpost.net/2017/08/09/madaxweynaha-puntland-oo-ka-tacsiyeeyey-geerida-marxuum-axmed-maxamed-cali-axmed-kismaayo/

 Eeg 

 Axmed Xasan Cawki

 Xiriirinta dibadda 

 Taariikh Nololeedkii Wariye Axmed Maxamed Cali Kismaayo
 Khudbadii Axmed Kismaayo uu ka jeediyay munaasabada xil wareejinta Agaasimaha Idaacada iyo Telefishinka Puntland
 Tacsi ay direen suxufiyiinta Soomaaliyeed geeridii ku timid Axmed Kismaayo

 Tixraac